1.

Informacija gaminio vardinių parametrų lentelėje, kurioje nurodomi buitinės būgninės džiovyklės duomenys, pateikiama toliau nurodyta tvarka ir įtraukiama į gaminio brošiūrą ar kitokią kartu su gaminiu pateikiamą medžiagą: a) tiekėjo pavadinimas arba prekės ženklas; b) tiekėjo modelio žymuo; čia modelio žymuo – paprastai raidinis-skaitinis kodas, pagal kurį tam tikrą buitinės būgninės džiovyklės modelį galima atskirti nuo kitų to paties prekės ženklo ar to paties pavadinimo tiekėjo modelių; c) vardinis pajėgumas medvilninių skalbinių kilogramais, kai naudojama standartinė medvilnės programa su visa įkrova; d) ar buitinė būgninė džiovyklė yra ventiliuojamoji, kondensacinė arba dujinė; e) pagal VI priedo 1 punktą nustatyta energijos vartojimo efektyvumo klasė; f) į elektros tinklą jungiamų buitinių būgninių džiovyklių atveju – svertinis metinis suvartojamos energijos kiekis (AEC ), suapvalintas iki dešimtųjų; šis kiekis apibrėžiamas taip: „Suvartojamos energijos kiekis („X“ kWh per metus), nustatytas per 160 įprastų džiovinimo ciklų, kai visa ir dalinė įkrova džiovinama standartine medvilnės programa, ir pagal įrenginio, veikiančio mažos galios režimais, suvartojamos energijos kiekį. Faktinis kiekvieno ciklo suvartojamos energijos kiekis priklausys nuo įrenginio naudojimo pobūdžio.“; buitinių dujinių būgninių džiovyklių atveju – svertinis metinis suvartojamos energijos kiekis (AEC(Gas) ), suapvalintas iki dešimtųjų; šis kiekis apibrėžiamas taip: „Suvartojamos energijos kiekis („X“ kWh dujų per metus), nustatytas per 160 įprastų džiovinimo ciklų, kai visa ir dalinė įkrova džiovinama standartine medvilnės programa. Faktinis kiekvieno ciklo suvartojamos energijos kiekis priklausys nuo įrenginio naudojimo pobūdžio“; bei svertinis metinis suvartojamos energijos kiekis (AEC(Gas)el ), suapvalintas iki dešimtųjų; šis kiekis apibrėžiamas taip: „Suvartojamos energijos kiekis („X“ kWh per metus), nustatytas per 160 įprastų džiovinimo ciklų, kai visa ir dalinė įkrova džiovinama standartine medvilnės programa, ir pagal įrenginio, veikiančio mažos galios režimais, suvartojamos energijos kiekį. Faktinis kiekvieno ciklo suvartojamos energijos kiekis priklausys nuo įrenginio naudojimo pobūdžio.“; g) ar buitinė būgninė džiovyklė yra automatinė, ar neautomatinė; h) jei buitinei būgninei džiovyklei pagal Reglamentą (EB) Nr. 66/2010 suteiktas ES ekologinis ženklas, šią informaciją galima nurodyti; i) standartinės medvilnės programos su visa ir daline įkrova suvartojamos energijos kiekis (Edry , Edry½ , Egdry , Egdry½ , Egdry,a , Egdry½,a ); j) standartinės medvilnės programos su visa įkrova išjungties režimo (Po ) ir baigtos programos režimo (Pl ) vartojamoji galia; k) baigtos programos režimo trukmė, jei buitinėje būgninėje džiovyklėje įrengta galios reguliavimo sistema; l) pastaba, kad su visa ir daline įkrova naudojama standartinė medvilnės programa – tai standartinė džiovinimo programa, su kuria siejama informacija, pateikta etiketėje ir vardinių parametrų lentelėje; kad ši programa yra tinkama įprastiems šlapiems medvilniniams skalbiniams džiovinti ir kad pagal bendrą energijos suvartojimą ji yra pati efektyviausia programa medvilnei; m) standartinės medvilnės programos su visa ir daline įkrova svertinė programos trukmė (Tt ) minutėmis, suapvalinta iki artimiausios minutės, taip pat standartinės medvilnės programos su visa įkrova programos trukmė (Tdry ) ir standartinės medvilnės programos su daline įkrova programos trukmė (Tdry½ ) minutėmis, suapvalinta iki artimiausios minutės; n) jei buitinė būgninė džiovyklė yra kondensacinė būgninė džiovyklė, kondensavimo efektyvumo klasė pagal VI priedo 2 punktą, apibūdinama taip: „Kondensavimo efektyvumo „X“ klasė pagal klasių skalę nuo G (žemiausia efektyvumo klasė) iki A (aukščiausia efektyvumo klasė)“; šią klasę galima nurodyti ir kitaip, jei suprantama, kad klasių skalė prasideda G klase (žemiausia efektyvumo klasė) ir baigiasi A klase (aukščiausia efektyvumo klasė); o) jei buitinė būgninė džiovyklė yra kondensacinė būgninė džiovyklė, standartinės medvilnės programos su visa ir daline įkrova vidutinis kondensavimo efektyvumas Cdry ir Cdry½ , taip pat standartinės medvilnės programos su visa ir daline įkrova svertinis kondensavimo efektyvumas (Ct ), procentais, suapvalinus iki artimiausio viso procento; p) garso galios lygis (svertinė vidutinė vertė LWA), kai naudojama standartinė medvilnės programa su visa įkrova; jis nurodomas dB ir suapvalinamas iki artimiausio sveikojo skaičiaus; q) jei buitinė būgninė džiovyklė yra įmontuojamoji, nurodoma ši džiovyklės ypatybė.